LightScribe - yleiskatsaus

LightScribe-nimiön
luominen

LightScribe
Template Labeler –ohjelman käyttö

Cyberlink
Labeler -ohjelman käyttö

Usein
kysyttyjä kysymyksiä

LightScribe – yleiskatsaus

LightScribe on levyjen nimiöintitekniikka, jolla nimiö lasersyövytetään
suoraan levylle. Ammattimaisen jäljen aikaansaaminen levyihin on helppoa: poltat
levyn, käännät sen ympäri ja poltat nimiön levyyn. Nimiö poltetaan levyyn
samassa asemassa kuin tiedot.

LightScribe-tuetussa DVD-asemassa käytetään laseria kuvan polttamiseen
LightScribe-levyn nimiöpuolen pinnoitteeseen.
LightScribe-nimiöintijärjestelmässä ei ole mustetahrojen, käpristyvän paperin
tai liima-aineiden aiheuttamia ongelmia.

LightScribe-nimiön luontiin tarvitaan seuraavat:

LightScribe-aktivoitu kirjoittava CD/DVD-asema. LightScribe-aktivoiduissa
tietokoneissa tai kirjoittavissa levyasemissa on yleensä LightScribe-logo
tai sana "LightScribe" näkyy joko aseman
kelkassa tai itse tietokoneessa.

LightScribe-tuettu levyjen nimiöintiohjelmisto. Tämä toimitetaan usein
LightScribe-aktivoidun tietokoneen tai kirjoittavan DVD-aseman mukana.
Luettelo saatavilla olevista ohjelmistopaketeista on tässä.

LightScribe-järjestelmäohjelma. Tämä on samanlainen kuin ohjain ja tulee
tavallisesti LightScribe-laitteiston mukana. Uusin päivitys on saatavilla tästä.

Erikoispinnoitetut LightScribe CD:t tai DVD:t (myydään erikseen isoimmissa
jälleenmyyntiliikkeissä tai verkossa). LightScribe-levyt tunnistetaan
tietovälinepakkauksessa olevasta LightScribe-logosta  .

LightScribesta on lisätietoja osoitteessa http://www.lightscribe.com/.

LightScribe-nimiön luominen

Nimiön polttaminen LightScribella on helppoa.

Aluksi, käynnistä LightScribe-tuettu nimiöintiohjelmisto. Nimiöintiohjelmisto
voidaan käynnistää usein erillisenä sovelluksena, joka toimitetaan
tietojenpolttosovellussarjan mukana. Käyttämäsi nimiöintiohjelmiston mukaan voit
luoda nimiön ennen levyn sisällön polttamista tai sen jälkeen.

HUOMAUTUS:  Kun poltat nimiön, käännä levy
ympäri ja aseta se nimiö-puoli alaspäin levyaseman kelkkaan.

HUOMAUTUS:  LightScribe-nimiöt ovat vain
yksivärisiä (harmaasävyisiä).

Nimiö voi olla vain yksinkertainen otsikko, tai voit lisätä siihen luovan
taustan ja kuvia. Valinnat riippuvat nimiöintisovelluksen ominaisuuksista.
Seuraavissa vaiheittaisissa ohjeissa sinua autetaan luomaan ensimmäinen
yksinkertainen LightScribe-nimiö käyttäen erilaisia LightScribe-tuettuja
nimiöintiohjelmistoja. Tarkista kussakin sovelluksessa käytettävien
ominaisuuksien yksityiskohdat kyseisen sovelluksen dokumentaatiosta.

HUOMAUTUS:  Yksityiskohtaiset ohjeet voivat
vaihdella ohjelmistoversion mukaan.

LightScribe Template Labeler –ohjelman käyttö nimiön luomiseen

Windows-käyttöjärjestelmä

Aloita asettamalla tietoväline nimiöpuoli alaspäin asemaan ja napsauta
Käynnistä->Kaikki ohjelmat->LightScribe Direct Disc
Labeling->LightScribe Template Labeler.

1. Valitse malli

Valitse vasemmasta ruudusta malli. Valittu malli näkyy pääikkunassa
(oikeanpuoleinen ruutu).

Tarkista, voiko valittuun malliin sijoittaa sekä tekstiä että kuvia vai
ainoastaan tekstiä tai kuvia.

2. Lisää teksti

Jos valitussa mallissa on paikka tekstille, napsauta Lisää
teksti. Voit nyt muuttaa vasemman ruudun tekstiasetuksia.

Kirjoita nimiön teksti.

Muuta kirjasinlaji ja tasaus halutunlaiseksi.

Jos mallissa on muita tekstikenttiä, muokkaa myös ne.

3. Lisää kuvat

Jos valitussa mallissa on paikka kuvalle tai kuville, kaksoisnapsauta
Lisää kuva. Windows Explorer -ikkuna avautuu, ja voit nyt
muuttaa vasemman ruudun kuva-asetuksia.

Valitse kuva Windows Explorer –ikkunasta.

Muuta kuvan zoomaus, sijainti ja asento vasemmanpuoleisessa ruudussa
halutunlaiseksi.

Jos mallissa on muita kuvakenttiä, muokkaa myös ne.

4. Tallenna, esikatsele ja tulosta

Jos haluat tallentaa nimiön mallin, napsauta Tallenna.

Napsauta Esikatselu ja tulostus.

Napsauta Tulosta. Tulostusaika riippuu sisällön
ominaisuuksista.

Kun nimiö on valmis, käännä levy ympäri ja polta siihen sisältö (esim.
musiikkia, valokuvia tai elokuvia).

CyberLink LabelPrint –ohjelman käyttö LightScribe-nimiön luomiseen

Windows-käyttöjärjestelmä

Napsauta Käynnistä ->Kaikki ohjelmat->CyberLink DVD Suite.

CyberLink DVD Suite käynnistyy.

Valitse "Utilities" (Apuohjelmat) –valikkovaihtoehto CyberLink DVD Suite
-ohjelmasta.

Napsauta sitten "Print a disc label" (Tulosta levyn nimiö).

1. Valitse Label Type (Nimiön tyyppi)

Ensimmäinen vaihe nimiön luonnissa on tulostettavan nimiötyypin valinta. Voit
luoda LightScribe-nimiön, levyn nimiön, minilevyn nimiön, etukannen, takakannen
tai levyn upotetun etiketin.

2. Muokkaa levyn tietoja

Lisää tai muokkaa levyn tietoja, kuten otsikkoa, jonka avulla tunnistat
levyn. Lisää tai muokkaa sisällysluettelon tietoja, jotta voit pitää lukua
levylle lisätyistä tiedostoista. Voit lisätä tai muokata näitä tietoja Edit Disc
Information (Muokkaa levyn tietoja) -sivulla.

3. Muokkaa asettelu

Valitsemalla asettelun, muuttamalla fontteja ja käyttämällä mukautettua
taustakuvaa voit luoda henkilökohtaisemman levyn nimiön. Voit:

valita nimiön asettelun

lisätä taustakuvan

lisätä tai muokata tekstiä.

4. Tulosta

Olet nyt valmis tulostamaan nimiösi CyberLink LabelPrint -ohjelmalla. Voit
tulostaa jollekin seuraavista materiaaleista:

Tavallinen paperi: Voit tulostaa mille tahansa
tulostimesi tukemalle paperiarkille.

Tarrapaperi: Tarra-arkki helppoon tulostukseen.

Suoraan levylle: Eliminoi paperitarrat, mutta vaatii
erityisen LightScribe-polttolaiteaseman ja -levyn.

Usein kysyttyjä kysymyksiä
Mitä tarvitsen
LightScribe-nimiön luomista varten?

LightScribe-nimiön luontiin tarvitaan seuraavat:

LightScribe-aktivoitu DVD-asema tietokoneessa tai LightScribe-aktivoitu
kirjoittava DVD-asema. LightScribe-aktivoiduissa tietokoneissa tai
kirjoittavissa levyasemissa on yleensä LightScribe-logo  tai sana "LightScribe" näkyy joko aseman
kelkassa tai itse tietokoneessa.

LightScribe-tuettu levyjen nimiöintiohjelmisto. Tämä toimitetaan usein
LightScribe-aktivoidun tietokoneen tai kirjoittavan DVD-aseman mukana.

LightScribe-järjestelmäohjelma. Tämä on samanlainen kuin ohjain ja tulee
tavallisesti LightScribe-laitteiston mukana.

Erikoispinnoitetut LightScribe CD:t tai DVD:t (myydään erikseen isoimmissa
jälleenmyyntiliikkeissä tai verkossa). LightScribe-levyt tunnistetaan
tietovälinepakkauksessa olevasta LightScribe-logosta  .

Kuinka tiedän, onko
minulla LightScribe-aktivoitu DVD-asema tai PC?

LightScribe-aktivoiduissa kirjoittavissa asemissa tai tietokoneissa tulisi
olla joko LightScribe-nimi tai LightScribe-logo  aseman kelkan kannessa tai LightScribe-tarra
kiinnitettynä muualle.

Kuinka luon
LightScribe-nimiön?

Kun tiedot on poltettu käyttäen tietojen poltto-ohjelmistoa, levy on
käännettävä ympäri ja asetettava aseman kelkkaan nimiöpuoli alaspäin.
LightScribe-nimiö luodaan erikseen käyttäen nimiöintiohjelmistoa.

Mistä voin ostaa LightScriben CD- ja
DVD-levyjä?

LightScriben CD- ja DVD-levyjä myydään erikseen; saatavuus vaihtelee maan ja
alueen mukaan.

Onko LightScriben kanssa yhteensopivia
kaksikerroksisia suurkapasiteettisia DVD-levyjä tai kirjoittavia DVD-levyjä
saatavilla?

Vaikka useimmat LightScribe-aktivoidut asemat voivat lukea ja kirjoittaa
tietoja kaksikerroksisille (DL) DVD-levyille ja DVD-RW-levyille, tällä hetkellä
ei ole saatavilla LightScribe-aktivoituja DL-DVD-levyjä tai
DVD-RW-levyjä.

Voinko päivittää nykyisen PC-asemani tai
kirjoittavan DVD-asemani toimimaan LightScriben kanssa?

LightScribe-aktivoidut asemat vaativat erikoislaitteiston, ja LightScribea
tukemattomia asemia ei voi päivittää toimimaan LightScriben
ominaisuuksilla.

Voiko LightScribe tehdä värillisen
nimiön?

Tällä hetkellä LightScribe-tekniikka luo harmaasävykuvan, joka on
samankaltainen kuin mustavalkoinen valokuva.

Kuinka kauan
levyn nimiöiminen kestää?

Nimiöimiseen kuluva aika riippuu suuresti sisällöstä, laitteistosta,
tulostusmateriaalista ja käytetystä tulostustavasta. Normaalisti ensimmäisen
sukupolven tekniikalla ja tehtäessä vain otsikko odotettu nimiöimisaika on 2-5
minuuttia. Täydellisen levygrafiikan teko parhaan laadun asetuksella voi kestää
30-35 minuuttia.
Miksi nimiöidyt LightScribe-DVD:t näyttävät
erilaisilta kuin LightScribe-nimiöidyt CD:t?

Nimiöityjen LightScribe DVD- ja CD-levyjen ulkonäön ero johtuu CD-levyjen ja
DVD-levyjen eri valmistustavasta. DVD-levyissä on toinen muovikerros, jota
CD-levyissä ei ole. Heijastava kerros, johon tiedot poltetaan, jää näiden
muovikerrosten väliin. Tämä muovinen lisäkerros erottaa heijastavan kerroksen
levyn pinnalla olevasta LightScriben pinnoitteesta. Kun katsot nimiöityä
LightScribe-DVD:tä, näet tämän muovisen lisäkerroksen läpi, joka luo
kolmiulotteisen vaikutelman.

Mikä on
LightScribe-järjestelmäohjelma?

LightScribe-järjestelmäohjelma linkittää aseman laiteohjelman
nimiöintisovelluksen kanssa. Se koordinoi eri asemien toiminnot ja
materiaaliyhdistelmät, jotta varmistetaan paras mahdollinen
LightScribe-nimiöintitulos. LightScribe-järjestelmäohjelma toimitetaan
tavallisesti LightScribe-aktivoidun kirjoittavan DVD-aseman tai tietokoneen
mukana.

Miksi asemani ei tunnista
LightScribe-tietovälinettä?
Miksi minua kehotetaan päivittämään
LightScribe-järjestelmäohjelma?

Optiset asemat ja eri valmistajien tietovälineet toimivat hyvin eri lailla ja
vaativat kalibrointia toimiakseen jatkuvasti parhaalla mahdollisella tavalla.
LightScribe-järjestelmäohjelma sisältää asetuksia, joiden avulla optimoidaan
nimiöintinopeus ja kuvan laatu eri asemissa ja tietovälineissä. Kun uutta
LightScribe-tietovälinettä ei tunnisteta, nimiöintiohjelmisto kehottaa
päivittämään LightScribe-järjestelmäohjelman versioon, joka sisältää optimoidut
asetukset uudelle tietovälineelle. Suosittelemme LightScribe-järjestelmäohjelman
päivitystä aina kun saat siihen kehotuksen.

Mikä on
geneerinen tulostustila?

Geneerisessä tulostuksessa käytetään ei-optimoituja vakionimiöintiparametreja
LightScribe-nimiön polttamiseen. Voit valita tämän asetuksen ja jatkaa
nimiöintiä, kun uusi tietoväline havaitaan, ja suorittaa vaaditun
LightScribe-järjestelmäohjelman päivityksen myöhemmin. Et saa kuitenkaan
optimoitua nopeutta ja kuvan laatua.

Kuinka päivitän tai
löydän LightScribe-järjestelmäohjelman?

Valitse vain LightScribe-järjestelmäohjelman päivitysasetus, kun saat
siihen kehotuksen nimiöintiohjelmistolta. Sinut ohjataan automaattisesti
päivitysprosessin läpi tai saamaan lisätietoja web-sivustolta.

Voit saada kopion myös osoitteesta:

http://www.lightscribe.com/downloadSection/index.aspx